Máte doma staré spotrebiče, zvyšky farieb, lepidiel, staré batérie či akumulátory? Nevyhadzujte ich do bežného odpadu. Prineste ich na určené miesto.
Aj tento rok bude prebiehať jarný zber komunálneho odpadu z domácností s obsahom škodlivých látok v každej mestskej časti. V Ružinove môžete nepotrebný odpad s obsahom škodlivýn priniesť v sobotu, 27. mája 2023 od 8:00 do 10:00 na parkovisko pred kúpaliskom Delfín v Ružovej doline.
Fyzické osoby – nepodnikatelia môžu odovzdať staré náterové hmoty*, odpadové rozpúšťadlá*, pesticídy*, oleje a tuky*, batérie a akumulátory, žiarivky a iný odpad obsahujúci ortuť, vyradené zariadenia obsahujúce chlórfluorované uhľovodíky (chladničky, mrazničky a pod.), vyradené elektrické a elektronické zariadenia a spotrebiče (počítače, televízory, monitory, žehličky, práčky, mixéry a pod.).
* Tekuté látky musia byť v uzavreté v pevných obaloch, maximálne množstvo takto odovzdávaného odpadu je 5 kg/osoba.
Obyvatelia Bratislavy môžu tento druh odpadu bezplatne odovzdať aj po celý rok na Zbernom dvore OLO na Starej Ivanskej ceste 2 počas otváracích hodín.
Zdroj: Ruzinov.sk